Stadsbrouwerij Sneek
Stadsbrouwerij Sneek is in brouwerijhierder yn Snits yn 2018 oprjochte troch Wietse Nieuwenhuis, Cees Vogelvanger en Klaas-Pieter Majoor.

Skiednis 
De brouwerij is oprjochte yn april 2018 ûnder de namme Bierbrouwerij De Waterpoart. Freed 13 july 2018 is it earste bier, it Waterpoartsje, presintearre. Dit bier is broud yn de tsjettels fan Brouwerij Troost yn Amsterdam.

Yn 2019 wurdt it twadde bier Anjenette op de merk brocht. Dit bier is yn gearwurking makke mei Weduwe Joustra en der waard gebrûk makke fan de echte bearenburchkrûden en is broud by Tsjerkebier yn Easterwierrum. Yn 2020 wurdt de namme wizige yn Stadsbrouwerij Sneek. 

Yn 2021 wurdt de mikrobrouwerij de Stadsbrouwerij Sneek yn Grand Café De Walrus offisjeel iepene. Hjir wurde nije bieren betocht, makke en preaun. Foar de gruttere batches wurdt gebrûk makke fan de broufasiliteiten fan de Fryske brouwerijen Tsjerkebier en Het Brouwdok.

Hjoed 
Stadsbrouwerij Sneek is sterk ferbûn oan Stichting 't Waterpoartsje. It missy statement fan ’t Waterpoartsje is: “ ut stimúleren fan plezier en ut fergroaten fan maatskapleke betrokkenheid in ’e Sneker gemeenskap." Der is in klup fan 100 oprjochte (KlupFan100) dy 't ek harren stientsje bydraacht.

Stadsbrouwerij Sneek stipet Stichting 't Waterpoartsje troch fan elk ferkocht fleske 25 sint oan de stichting ôf te dragen.

Assortimint 

 Waterpoartsje - Mexican Pale Lager
 Stadhouder - Sneker Blond Bier
 Kruizebroeder - Sneker Amber Ale
 Hemelse Bock - Bock Bier (spesjaal broud foar Irish Pub de Poort van Cleef yn Snits)
 Leeuwenburger - Sneker Lager
 Un Gouden I.P.A. - Indiana Pale Ale
 Leeuwenburger- Snitser lager
 Sneker Dropbier (broud yn gearwurking mei Het Dropwinkeltje yn Snits)

Keppeling om utens 

 Webstek fan Stadsbrouwerij Sneek

Stadsbrouwerij Sneek
Bedriuw oprjochte yn 2018
Bedriuw yn Snits